Document ID: /roh_data/filtered/fineweb-2-filterrobots_roh.jsonl.gz/15532

Gia dapi intgins onns admoneschan experts che la regiun enturn Nepal saja fitg periclitada da terratrembels. Pertge èsi uschè malsegir? Il Minisguard declera pertge che la terra ha tremblà ils 25 d'avrigl 2015.
Co vesi ora ussa suenter il terratrembel?
Avant trais mais hai dà in grond terratrembel en il Nepal. La Svizra ha rimnà blers daners per gidar. Ma co vesi ora ussa en il Nepal? Nus avain visità uffants che vivan en il Nepal e guardain co ch’i va cun els. Nus raquintain l’istorgia d’in mattet che ha pers in det e d’ina giuvna che ha pers ses dachasa. Ma i dat speranza: Nus mussain era ina scola ch’è vegnida bajegiada si da nov.